Valore molt positivament l'apartament de Denis a Toronto, perfecte per a quatre persones però que si és només per una parella es transforma en un palau. Tot està molt cuidat i conservat amb molt de gust, i per això ell el qualifica, amb raó, “de luxe”. Té dos dormitoris, una saleta, un menjador molt gran amb cuina i, especialment per a l'estiu, un assolellat balconet on prendre el sol o la fresca, amb vistes al llac Ontario (a través de la Gardiner Expy, això sí). A destacar també que disposa de plaça d'aparcament.
Denis, a més, és molt simpàtic i atentíssim i t'orienta perfectament per a desenvolupar-te per la zona. Queda lluny del centre (una mitja hora amb un dels tranvies que van pel carrer King o pel carrer Queen), però si això no és un inconvenient per a tu, el lloc és ideal. A una cantonada, a W King, tens un supermercat, nombroses coin-laundry y alguns restaurants ètnics barats (xinesos, hindús, mexicans, kebabs, etc.).
A West Queen West (una cantonada al nord) destaquen diverses zones. La més propera a l'apartament alterna l'ambient multicultural de botigues i restaurants econòmics amb alguns abrevaderos recomanables com el Cadillac Lounge o el Motel Bar, aquest darrer un club de primera hora amb acutacions diàries de djs (canvia l'estil segons el dia de la setmana). Més enllà, passat el tunel sota les vies del tren, es troba el que anomenen l'Arts & Desing District, amb diverses galeries d'art, algunes boutiques i restaurants com el suposadament afrancesat Beaconsfield, que no està malament, o un garito molt tranquil com el Lot 16.
En resum: tornarem. Gràcies per tot, Denis!!